Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13162

b) a rádiótávbeszélő csatorna, a navigációs jelek és az azonosító jelek használatának eredményeként kapott modulációs összetevők összege nem haladhatja meg a 95 százalékot. 3.1.3.8.3.3 A rádiótávbeszélő csatorna hangfrekvenciás karakterisztikájának 3 dB-en belüli lapos jelgörbéjűnek kell lenni az 1000 Hz-es szinthez viszonyítva, a 300 Hz-től a 3000 Hz-ig terjedő tartományban. 3.1.3.9 Azonosítás 3.1.3.9.1 Az iránysáv-adónak biztosítani kell egy, a futópályára és a megközelítési irányra meghatározott azonosító jel egyidejű kisugárzását azon az iránysáv-adó céljaira használt rádiófrekvenciás vivőn, vagy vivőkön, amelyet, vagy amelyeket az iránysáv-adó működésére használnak. Az azonosító jel kisugárzása semmiképpen sem zavarhatja az iránysáv-adó alapvető működését. 3.1.3.9.2 Az azonosító jelet a rádiófrekvenciás vivő, vagy vivők A2A osztályú modulálásával kell előállítani, plusz, vagy mínusz 50 Hz-en belüli pontosságú 1 020 Hz-es moduláló hang felhasználásával. A modulációs mélységnek az 5 és 15 százalékos határokon belül kell lennie, kivéve azt, hogy ahol rádiótávbeszélő csatornát biztosítanak, ott a modulációs mélységet úgy kell beállítani, hogy a rádiótávbeszélő összeköttetéshez tartozó csúcs modulációs mélységnek az azonosító jel modulációs mélységéhez viszonyított aránya hozzávetőlegesen 9 : 1 legyen (lásd a korábbi 3.1.3.8.3.2 pontot). Az azonosító jelet hordozó sugárzások vízszintesen polarizáltak kell, hogy legyenek. Ahol két vivőt modulálnak az azonosító jellel, ott a modulációk relatív fázisának olyannak kell lennie, hogy megakadályozza a nulla értékek előfordulását az iránysáv-adó fedésterületén belül. 3.1.3.9.3 Azonosító jelként a Nemzetközi Morse kód szerinti, két, vagy három betűből álló kódot kell alkalmazni. Ezt megelőzheti az "I" betű Nemzetközi Morse kódjele, amelyet egy rövid szünet követ ott, ahol szükséges az, hogy az ILS berendezést meg lehessen különböztetni a közbenső megközelítési területen lévő más navigációs berendezésektől. 3.1.3.9.4 Az azonosító jelet hozzávetőlegesen percenként 7 szavas ütemnek megfelelő sebességgel kell kisugározni, és megközelítőleg egyenlő időközönként kell megismételni, percenként legalább hatszor, folyamatosan, amikor az iránysáv-adó üzemeltetési használatra rendelkezésre áll. Amikor az iránysávadó sugárzásai üzemeltetési használatra nem állnak rendelkezésre, mint például a navigációs kiegészítők eltávolítása után, vagy karbantartási, illetve ellenőrző adások alatt, az azonosító jelet meg kell szűntetni. A pontok időtartama 0,1 másodperctől 0,160 másodpercig terjedő kell, hogy legyen. A vonások időtartama jellemzően a pont időtartamának háromszorosa legyen. A pontok és/vagy a vonások közötti időköznek plusz, vagy mínusz 10 százalékkal egyenlőnek kell lenni azzal az időtartammal, ami egy pont időtartama. A betűk közötti időköz nem lehet kevesebb annál, ami három pont időtartama. 3.1.3.10 Telepítés 3.1.3.10.1 Az iránysáv-adó antenna rendszerét a futópálya középvonalának meghosszabbításában, a futópálya megállási végén túl kell elhelyezni, és a berendezést úgy kell beállítani, hogy az iránysáv vonalak a kiszolgált futópálya középvonalát magában foglaló függőleges síkban legyenek. Az antenna rendszernek a fenti 3.1.3.3 pontban lefektetett fedésterületi követelmények kielégítéséhez szükséges minimális magassággal kell rendelkeznie, és a futópálya megállási végétől való távolsága meg kell, hogy feleljen a biztonságos akadálymentességre vonatkozó gyakorlatoknak. 2007/70/II. szám 3.1.3.11 Felügyelő rendszer 3.1.3.11.1 Az automatikus felügyelő rendszernek riasztó jelzést kell biztosítani a kijelölt ellenőrző pontokra és a következő esetek valamelyikének bekövetkezését kell előidéznie az alábbi 3.1.3.11.3.1 pontban előírt perióduson belül, amennyiben az alábbi 3.1.3 11.3.2 pontban meghatározott feltételek bármelyike fennmarad:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes